અરુણભાઈ અને તેમનાં પત્ની સ્મિતાબહેન એક ફ્લૅટમાં રહે છે અને તેમનાં મમ્મી પ્રેમીલાબહેન બીજા ફ્લૅટમાં રહેતાં હતાં. જોકે આ બન્ને ફ્લૅટ વચ્ચે એન્ટ્રી માટે એક જ મેઇન ડોર છે. અજાણી વ્યક્તિ ફ્લૅટના મેઇન દરવાજાનું લૉક તોડીને ફ્લૅટમાં ઘૂસી હતી, ત્યાર બાદ પ્રેમીલાબહેનના બેડરૂમમાં જવા માટે દરવાજો ખોલીને ગઈ હતી. સ્મિતાબહેનના ભાઈ હસમુખ પટેલના જણાવ્યા અનુસાર ફૅમિલી મેમ્બર્સ છેલ્લે પ્રેમીલાબહેન સાથે ડિનર માટે ભેગાં થયાં હતાં, ત્યાર બાદ શુક્રવારે રાતના અગિયાર વાગ્યે તેઓ તેમના બેડરૂમમાં જઈને સૂઈ ગયાં હતાં.